google/wiki40b huggingface dataset:
Slaget ved Speyerbach

Opptakt

I midten av oktober 1703 forberedte de allierte armeene seg til å slå vinterleir langs Moselle, da Tallard overraskende nærmet seg Landau og startet en beleiring den 17. oktober. 
Den 28. oktober ga de allierte kronprinsen av Hessen-Kassel, den framtidige kong Fredrik I av Sverige, ordre om å flytte sørover for å heve beleiringen av Landau. Hessen-Kassel måtte samarbeide med greven av Nassau-Weilburg, som var på høyre bredde av Rhinen med 24 bataljoner og 18 skvadroner. Begge armeene møttes den 13. november nær Speyer og slo leir sør for elva Speyerbach, der Nassau-Weilburg og Hessen-Kassel ventet på forsterkninger til å marsjere til Landau den 16. november.
Tallard hadde samtidig valgt å ikke vente på fienden ved Landau, men å marsjere mot dem og starte slaget. Han ga ordre til soldatene under Armand, marquis de Pracomtal ved Saarbrücken, om å møte han i Essingen.

Slaget

De tyske soldatene ventet ikke et fransk angrep og leiren deres hadde ikke satt opp et forsvar. I tillegg var kommandoen, med både Hessen-Kassel og Nassau-Weilburg, i Speyer den 15. november, for å feire fødselsdagen til keiseren. 
Kl. 07.00 marsjerte den samlede franske armeen mot Speyer, og nådde fram kl. 12.00 og satte seg opp i stilling fram til 13.00. De tyske soldatene, som var uten kommandanter, reagerte seint og i uorden. General Vehlen gjorde sitt beste på å sette armeen i stilling, men det var store hull på venstreflanken. 
Tallard gav 14 skvadroner på høyreflanken sin ordre om å angripe. Dette angrepet klarte ikke å ødelegge den allierte venstreflanken, men klarte å passere gjennom hullene i linjen deres. På dette tidspunktet kom Nassau-Weilburg fram til slagmarken og slo til med kavaleriet sitt. Dette førte til at det franske kavaleriet gikk tapt. I stedet for å omgruppere soldatene sine og danne linjen på ny, forfølgde Nassau-Weilburg franskmennene med det pfalzke kavaleriet i terreng som ikke var lite egnet for hester.
Omkring 14.00 gikk hele den franske armeen til angrep. På venstreflanken ble det franske kavaleriet slått av det allierte kavaleriet. Franskmennene mistet 19 standere og Pracontal mistet livet. I midten holdt de allierte stand, men på høyreflanken hadde franskmennene framgang. Helt til høyre startet seks bataljoner å drive kavaleriet til Vehelen bakover. De mistet samholdet og flyktet. Det franske infanteriet gikk til angrep på det pfalzke infanteriet og disse flyktet også. 
Franskmennene startet å omringe senteret til fienden. Dette førte til enorme tap for disse troppene. De gjenværende tyske soldatene trakk seg tilbake i god orden og slaget enda da de begynte å krysse over Speyerbach omkring kl. 17.00. Franskmennene hindret dem ikke å gjøre dette.

Ettervirkning

Tallard tok en av de største franske seirene i krigen. Landau kapitulerte samme dag. Denne franske seieren ble overskygget i historien av det kolossale tapet deres i slaget ved Blenheim ni måneder seinere.
Ole Haugen-Flermoe

Bakgrunn og virke

Han vokste opp på Østby og på gården Løvbekksetra mellom Østby og Ljørdalen, som den andre av 12 barn i en søskenflokk hvor 10 vokste opp. I unge år arbeidet han som tømmerhugger og fløter, før han gikk på folkehøgskole og på Elverum lærerskole 1896-98. Senere var han lærer i Eidskog en kort tid, deretter i hjembygda Trysil (Tørberget og Østby) før han i 1919 slo seg ned på Gjøvik.
Han giftet seg i 1903 med Minda Ljøner (1872-1954; egentlig Aminda) fra Eidskog; og paret bygde hus på Gjøvik i 1923. Som lærer var han blant annet en foregangsmann for dramatikk i klasserommet og med skolehager.
Han debuterte i 1903 med novellesamlingen Vaar og høst, og skrev i alt ti bøker. Skuespillet På heimegrunn (1907) var et «talerør for forfattrens syn på ungdom og bondeyrke», og har sjelden blitt oppført.
Fortellinga Trysil-Knut (1909) følger opp og bygger ut sagnstoff og anekdoter om den mytiske skiløperen Trysil-Knut slik det blant annet var kjent fra Bernt Lunds dikt fra 1861. I Haugen-Flermoes versjon er Knut dreng hos presten i Trysil omkring 1800, og kjemper både for å renvaske farens ære og for å vinne kjærligheten til storgårdsdattera Randi. Haugen-Flermoes fremstilling av Knut har vært førende for senere framstillinger, både i filmen Trysil-Knut (1942) og i tegneserier. Hovedpersonen i Naar ungskogen veks (1918) og Naar skogen svaier (1919) er Jakob Storåsen, en bondesønn som først ønsker å bli kunstner, men som likevel vender tilbake til gården og jordbruket. Skuespillet Holmgang (1929) skildrer trosskifte og religiøse brytninger i Trysilbygdene i årene etter Olav den helliges død ved slaget ved Stiklestad i 1030, og var skrevet som et bidrag til 900-årsjubileet.
I barnebøkene Stortingsgutane (1918) og Fosterbrør (1919) har han skildret sin egen barndom og barndomsmiljøet i en lett kamuflert fiksjonsform. Oppveksten var preget av den politisk engasjerte faren, og i Stortingsgutane beskriver han blant annet hvordan han og vennene «lekte politikk» og drøftet ulike samfunnsspørsmål, og laget håndskrevne aviser.
Ved faren Ola Haugens død i 1938 arvet han farens arkiv og brev, og skrev manuskriptet Ei ættebok, som en blanding av slektshistorie, roman og selvbiografi. Manuskriptet er stensilert og distribuert i familien. Han skrev også reisebrev, dikt og lokalhistoriske artikler som ble trykt i ulike blad og tidsskrift.
Han var bror av redaktøren og bokhandleren Olav Hougen, og gjennom søsteren Anne var han svoger med forfatteren Halvor Floden. Sønnen Steinar Haugen-Flermoe (1912-96) har skrevet to barnebøker og noen hørespill for NRK Lørdagsbarnetimen, og oldebarnet Christian Haugen-Flermoe har redigert flere spørrebøker.
En minnestein med portrettrelieffer av tre lokale diktere er reist på Østby kirkegård; det er Haugen-Flermoe, Einar Skjæraasen og Halvor Floden.
Russian Lessons

Handling

I filmen undersøker filmskaperne Andrej Nekrasov og Olga Konskaja Russlands krigføring i Georgia høsten 2008, og etterforsker Russlands utenrikspolitiske standpunkt og handlinger. Filmen starter som en personlig reise for de russiske regissørene. De to starter sin reise til Georgia fra hver sin side av frontlinjene.
Russian Lessons viser det menneskelige dramaet av krig før filmen tar steget over i diskusjoner om de storpolitiske og historiske problematikkene i Kaukasus. Regissørenes konklusjoner kommer kraftfullt fram ettersom den doble reisen går mot sitt mål.
Filmen setter Georgia-krigen i post-Sovjetisk kontekst. Russland har klart å gjemme de mørkeste hemmelighetene fra det internasjonale søkelyset, på tross av dusinvis av relevante FN resolusjoner og OSCE konvensjoner. På samme tid som Milosevic fikk ryktet som en av de mest grusomme menneskene i den post-kommunistiske verden foregikk det etnisk rensing i Georgia som kanskje er hakket grovere enn de handlingene Milosevic begikk.

Filmskaperne

Russian Lessons er regissert av ekteparet Andrej Nekrasov og Olga Konskaya (Konskaja norsk). Nekrasov er en film og TV regissør født i St. Petersburg i 1958. Hans forrige dokumentar produsert av Konskaja, Rebellion: the Litvinenko Case handler om den tidligere KGB agenten Alexander Litvinenko og den tidligere Russiske journalisten og menneskerettighetsforkjemperen Anna Politkovskaya som ble drept utenfor sitt hjem i 2006. Filmen følger Litvinenkos flukt fra Russland og senere attentatet mot ham som førte til hans død i London i 2006. Rebellion: the Litvinenko Case var i konkurranse i Cannes Film Festival i 2007. Filmen er forbudt i Russland.
Olga Konskaya født i 1964 var en russisk produsent, regissør og skuespiller utdannet ved Moscow Arts Theatre. Hun har spilt i en rekke filmer og vant blant annet beste hovedrolle for sin tolkning i Lubov and other Nightmares i Kinotaurus Film Festival i 2001. Konskaja arbeidet med Russian Lessons helt frem til død 28. mai 2008. 
Russian Lessons er produsert av Torstein Grude i Piraya Film. Produksjonsselskapet står bak 20 filmer som har mottatt internasjonal anerkjennelse med en rekke priser og nominasjoner. I 2009 vant selskapet sin første Emmy-nominasjon for Belarusian Waltz, en Joris Ivens nominasjon og pris for beste film i Jerusalem International Film Festival, Gullstolen i Grimstad og hovedprisen fra Chicago International Film Festival.
ZB vz 26

Utvikling

Utviklingen av ZB vz. 26 begynte i 1923 etter at det tsjekkoslovakiske våpenfabrikken i Brno ble opprettet. Våpendesigneren Vaclav Holek ble gitt oppgaven fra den tsjekkoslovakiske hæren produsere et nytt lett maskingevær. Han ble assistert av sin bror Emmanuel og to polakker; Marek og Podrabsky. Holek var et geni innenfor design av skytevåpen, og begynte umiddelbart å arbeide på en prototype for våpenet, og innen for et år hadde han og de tre andre skapt et automatisk lett maskingevær som senere ble kjent som ZB. Den tsjekkoslovakiske hæren var ikke lenge om å ta ZB maskingeværet i bruk, og fikk betegnelsen ZB vz. 26, og mange andre land verden over tok våpenet og lignende versjoner i bruk.

Tjeneste

ZB vz. 26 ble hovedsakelig brukt av den tsjekkoslovakiske hæren, og ble også ofte brukt som sekundærbevæpningen på mange pansrede kjøretøy produsert av Škodaverkene i Pilsen. Våpenet hadde som regel tofot og kunne også monteres på et stativ for større ildstøtte hvis det var nødvendig. I alt ble omkring 34 500 eksemplarer av våpenet produsert for den tsjekkoslovakiske hæren, og flere tusen andre ble produsert under lisens i utlandet (som i Kina og Romania).
Våpenet ble brukt av mange europeiske lands hærer og av det nasjonalistiske Republikken Kina og så her tjeneste imot kommunistene og senere Japan i den andre kinesisk-japanske krig. Etter den tyske okkupasjonen av Tsjekkoslovakia i 1939 ble den umiddelbart innlemmet i det tyske Wehrmacht under navnet Maschinengewehr 26(t) og ble brukt i den samme rollen som MG34. Den mest kjente videreutviklingen av ZB vz. 26 var Brengun, som ble anvendt med stor glede av både briter og andre allierte soldater under den andre verdenskrig. Storbritannia anvendte våpenet helt opp til midten av 1980-tallet.
I Koreakrigen brukte de kommunistiske kinesiske styrkene våpenet imot FNs styrker. Våpenet ble også brukt av de nordvietnamesiske soldatene og Viet Minh-geriljaen imot franskmennene og senere sørvietnameserne.
Sverige kjøpte 5000 stk før andre verdenskrig og kalte dem Kulsprutegevär m/1939  (Kg m/39). De ble levert i 7,92 x 57 mm Mauser, men etter krigen ble de ombygget til 6,5 x 55 mm.
Kinesiske reaksjoner på demonstrasjonene før sommer-OL 2008

Kinesiske reaksjoner på demonstrasjonene før sommer-OL 2008 omhandler kinesiske myndigheters håndtering av uroligheter i forbindelse med forberedelser til sommer-OL 2008.
Allerede før fakkelstafetten til sommer-OL 2008 kom det til  uroligheter i Tibet fra den 10. mars 2008. En samlet internasjonal opinion fordømte Kinas militante reaksjoner, og varslet boikott av lekene. Urolighetene fortsatte under tenningen av den olympiske ild den 25. mars 2008 og den internasjonale delen av fakkelstafetten til sommer-OL 2008.
Kinesiske myndigheter forsøkte å dysse ned hendelsene. Fra den 31. mars 2008 varslet det kinesiske nyhetsbyrået Xinhua og representanter for kinesiske myndigheter om samtaler med Dalai Lama. President Hu Jintao satte dato til den 11. mai 2008 for å innlede disse samtalene.
 

Dette vil bli første dialog på høyeste nivå mellom Dalai Lama's representanter og kinesiske myndigheter siden urolighetene i mars.
Sorenskriver

Sorenskriver er en statlig embetsmann og betegnelsen på en dommer som er øverste administrative leder av en domstol i første instans. Domstol i første instans vil, med veldig få unntak, si tingrett. Sorenskriverordningen ble innført på bygdetingene ved forordning av 31. juli 1591. Forordningen kom med påbud om at det skulle ansettes en «svoren skriver» i alle sogn, dvs. en for hvert bygdetings rettskrets, eller tinglag, som det senere ble kalt i Christian IVs Norske Lov av 1604. Embetsdistriktet til en sorenskriver bestod vanligvis av flere tinglag. Fra slutten av 1920-tallet ble ikke betegnelsen tinglag brukt. I stedet ble det beskrevet hvilke herreder (kommuner) embetene dekket.
Sorenskriveren skulle opprinnelig ikke være dommer, men en skriver som ga bistand til lagrettemennene, først og fremst med å utforme og nedskrive domsbrevene. Etter hvert fikk imidlertid sorenskriveren en dommerfunksjon; først som meddommer, senere som hoveddommer og i enkelte tilfeller enedommer. I forordning av 23. oktober 1634 fikk sorenskriveren status som dommer sammen med lagrettemennene. Med Christian Vs Norske Lov av 1687 ble bygdetinget den nye førsteinstansen i landdistriktene, og sorenskriveren ble enedommer i alle sivile saker og straffesaker som ikke hørte inn under militær eller geistlig rett. 
Sorenskriverne har i stor grad beholdt sin status siden, men viktige endringer skjedde i 1890 da Straffeprosessloven av 1887 trådte i kraft, samt i 1927 da første del av sivilprosessreformen trådte i kraft. Fordi sorenskriverne var enedommere, var praksis helt frem til 1960-tallet å opprette nye sorenskrivere når et embete fikk for stor arbeidsbyrde. Etter dette har utviklingen gått i retning av å slå sammen embeter til større, kollegiale domstoler.

Arkiv

Arkiv etter sorenskriveriene finnes i statsarkivene, som hører inn under Arkivverket.
Kortslagsmotor

Kortslagsmotor er en stempelmotor med kort slaglengde i forhold til stempeldiameteren. Fordelen med kortere slaglengde er at stempelhastigheten blir mindre, noe som bevirker mindre slitasje. Slike motorer kalles også underkvadratiske. Tyskeren Emil Capitale antas å ha vært den første til å argumentere for kortere slaglengde . Når slaglengda tilsvarer stempeldiameteren blir motorene, noe unøyaktig, kalt «kvadratiske».
Rognebærgelé

Rognebærgelé lages av rognebær som dampes eller kokes og siles for å få ut saften. Saften géler seg normalt ved avkjøling siden bærene inneholder pektin.

Varianter

Den varme saften blandes med sukker og blir til gelé ved avkjøling. Smaken kan bli relativt bitter så ofte plukkes bærene etter første frostnatt eller settes en kort tid i dypfryser. Frysing av bæra minsker noe av surheten, men senker også innholdet av pektin, slik at de blir mindre egnet til gelélaging. Bærene kan også kokes sammen med litt epler for å gjøre smaken søtere.

Anvendelse

Rognebærgelé anvendes mye på samme måte som tyttebærsyltetøy. Det vil si som tilbehør til middagsretter, spesielt viltretter.
Ramon Llull

Raimundus Lullus (vanligvis Ramon Llull, men også Raimundo Lulio, Raimundus), født ca. 1232 i Palma, Mallorca, ifølge tradisjonen død 29. juni 1315, men sannsynligvis i begynnelsen av 1316 under en reise fra Bougie, Algerie, var en katalansk filosof, teolog, misjonær og dikter fra Mallorca. Han ble helligkåret av Den katolske kirke i 1858.
Ifølge Tore Frängsmyr, har hans idé-arv, som Frängsmyr betegner som søkingen etter et universalspråk, gått videre til Christian von Wolff, og derifra til Auguste Comte, og siden til den logiske positivismen.
Gjennom tre verk, Ars notandi, Ars eleccionis, og Alia ars eleccionis, har Lull hatt interesse for valgteorien. 
Lull var i tillegg en framstående skjønnlitterære forfattere. Hans roman Blanquerna (1283) er det første skjønnlitterære verket på katalansk og muligens den første romanen skrevet i Europa. 
Lull var dypt influert av sufismen, islams mystikk (se innledningen til Boken om Evast och Blaquerna, oversettelse fra katalansk og innledning: Michael Nordberg).
Lulls liv har gitt stoffet til Gaspar Nunez de Arces dikt "Raimundo Lulio" (3 sanger; svensk oversettelse av G. Björkman, 1903).
Taizihe

Taizihe (forenklet kinesisk: 太子河区; tradisjonell kinesisk: 太子河區; pinyin: Tàizǐhé Qū) er et bydistrikt i byprefekturet Liaoyang i den kinesiske provinsen Liaoning.
Det har et areal på 148 km² og teller 120 000 innbyggere (2004).
Oksytocin

Struktur

Oksytocin er en peptid bestående av 9 aminosyrer; Systemnavnet er Cystein - Tyrosin - Isoleucin - Glutamin - Asparagin - Cystein - Prolin - Leucin - Glycin - NH₂ (cys – tyr – ile – gln – asn – cys – pro – leu – gly –NH₂). Molvekten er 1007.19 g/mol. Strukturen til oksytocin er veldig lik Antidiuretisk hormon (ADH) noe som fører til en kryssreaksjon; oksytocin har en mild antidiuretisk effekt, mens ADH kan forårsake sammentrekning av livmormuskulaturen

Funksjon

I kroppen er oksytocin ett av få peptider som fungerer både som en nevrotransmitter og et hormon. Hvis oksytocin er i sentralnervesystemet (hjernen) fungerer det som en nevrotransmitter, mens hvis det er i det perifere nervesystemet fungerer det som et hormon. Når man ser på funksjonen til oksytocin skiller man mellom funksjon i det perifere (hormon) og sentralnervesystemet (nevrotransmitter).
Rød vannymfe

Utbredelse

Den er utbredt i Europa, øst inn i Asia. Finnes i Danmark, og det sørøstlige Sverige og Finland. I lavlandet i det sørøstlige Norge, langs kysten til Nordland.

Utseende

Kroppen er rød, men litt gul på undersiden. Kjønnene er ganske like, hannene har noe sterkere farge.
Vingene holdes taklagt bak på kroppen i hvile. Vingespennet er mellom 40 og 50  millimeter.

Levevis

Nymfene lever i vann eller myrtjern i lavlandet, men særlig sakterennende bekker i lavlandet.
Eggene legges på vannplanter, under vannlinjen. Utviklingen tar 1-3 år. Nymfen overvintrer på vegetasjonen eller ved røttene. De voksne (imago) vannymfene finnes vanligvis ikke langt fra stedet der de levde som nymfe.
Flygetiden er fra mai til månedskifte august/september.
Rød vannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
IL Tempo

Fotball

I 2009 rykket klubben for første gang opp fra 5. divisjon til 4. divisjon i fotball.
Skandinaviska Enskilda Banken

Norge

I Norge er SEB spesialisert innenfor corporate & investment banking rettet til store bedrifter og institusjoner, samt private banking rettet til formuende privatpersoner og familier. I virksomheten inngår også SEB Kort som administrerer varemerkene Diners Club og Eurocard. SEB sysselsetter ca. 500 ansatte i Norge.
Palanan

Palanan (Bayan ng Palanan) er en kommune i Filippinene. Kommunen ligger på øya Luzon og tilhører provinsen Isabela. Folkemengden var på 17 260 innbyggere i 2015.
Kulde- og varmepumpemontør

Kulde- og varmepumpemontør, tidligere kuldemontør er håndverksyrke innen elektrofaget. Fagarbeideren monterer og feilsøker kulde- og varmepumpesystemer. Slike systemer kan være både kjøleanlegg og varmegjenvinningsanlegg.
Eldste

Eldste er en betegnelse som brukes i visse sammenhenger om en person som har et ansvarsfullt verv. Betegnelsen eldste sikter gjerne til at de som har stillingen må ha nådd en viss alder eller modenhet, selv om det ikke nødvendigvis betyr at de rent bokstavelig må ha nådd en bestemt alder. Tittelen eldste (på gresk presbyteros, fransk anciens og engelsk elders) brukes både som urkirkelig æres- og embetstittel, overtatt fra jødedommen, om formann for et gilde eller laug og andre styrende funksjoner.

Betydning

Betegnelsen har vært brukt både i administrasjonen i en stat, om personer som har lærestillinger, om personer som har ledende stillinger i stammer, og om verv i enkelte religioner. Det er da vanligvis snakk om trossamfunn som ikke har prester. Tittelen ble brukt av reformatoren Jean Calvin om medlemmene av menighetsråd.

Eldste i Bibelen

Det hebraiske ordet zaqẹn og det greske presbỵteros i Bibelen betyr «eldre mann» eller «eldste», og er ofte brukt som en betegnelse på menn med spesielt privilegerte oppgaver.

I det gamle Israel

Det gamle Israel-folket som levde i Kanaan før Kristus, og som hele Tanákh (Det gamle testamente) dreier seg om, hadde patriarker, dommere og konger blant seg som tok ledelsen. På lokalt plan, i landsbyer og byer var mange av mennene, men ikke alle, utnevnt til å virke som eldste, og skulle og ta hånd om ro og orden, dømme overtredere og avgjøre saker som angikk befolkningen. Disse omtales i Bibelen som «Israels eldste», «forsamlingens eldste», «mitt folks eldste» og «landets eldste». Om det var en større by, holdt de eldste gjerne råd ved byporten (5. Mosebok 16:18-20; Josva 20:4).
De jødiske eldste ser ut til å ha hatt noenlunde samme funksjon på Jesu tid, og det nevnes at «folkets eldsteråd» eller «Rådet» i Jerusalem stod bak mye av motstanden Jesus og disiplene møtte (Apostlenes gjerninger 22:5; Lukas 22:66).

I den kristne menighet

Paulus tjente i det første århundre som omreisende eldste, og skrev flere brev til eldsterådene i lokale kristne menigheter rundt omkring i middelhavslandene. Timoteus, Titus og andre ledende kristne ble bemyndiget til å utnevne eldste «i by etter by» på vegne av apostelrådet i Jerusalem (Titus 1:5).
Tarik Oulida

Karriere

Tarik Oulida startet sin profesjonelle karriere i Ajax Amsterdam i 1992. Han har også spilt for Sevilla FC, Nagoya Grampus Eight, CS Sedan Ardennes, Consadole Sapporo og ADO Den Haag.
Dynegy

Historie

Dynegy ble etablert i 1984. Selskapet ble, i likhet med Enron og flere andre energiselskaper, anklaget for prisfiksing under strømkrisen i California i 2000. I 2001 var selskapet involvert i en mislykket overtakelse av Enron, etter at de trakk seg ut som en følge av en sen uttalelse av Enron. Kort tid etter valget om å droppe oppkjøpet, slo Enron seg selv konkurs og saksøkte Dynegy. Likevel fikk man gjennomført oppkjøpet av Enrons mest lukrative divisjon – røravdelingen Northern Natural Gas.
Universet

Definisjon

Universet kan defineres som alt som eksisterer, alt som har eksister, og alt som kommer til å eksistere. Men den forståelsen som er nå, består universet av romtid, energi (herunder elektromagnetisk stråling og materie), og fysikkens lover som styrer dem. Universet omfatter alt liv og historie, og noen filosofer og vitenskapsfolk mener at det også omfatter ideer og konsepter som matematikk og logikk.

Etymologi

Ordet univers kommer fra det gammelfranske ordet univers, som igjen kommer fra det latinske ordet universum. Det latinske ordet ble brukt av Cicero og senere forfattere i samme betydning som det moderne ordet.
Jesus, Savior, Pilot Me

«Jesus, Savior, Pilot Me (The Sailor's Hymn)» er en amerikansk salme. Teksten ble skrevet av Edward Hopper og publisert i The Sailor's Magazine (1871) og i The Baptist Praise Book (1871).
Det maritime temaet gjenspeiler Hoppers prestegjerning ved the Curcxh of the Sea and Land i New York City, hvor han møtte sjøfolk fra hele verden.
Melodien er «Pilot», komponert av John E. Gould i 1871. Alternativ melodi er «Toplady», skrevet av Thomas Hastings i 1830.

Norsk versjon

Bernhard Fjærestrand har skrevet en norsk tekst. Den norske tittelen er «Jesus, Frelser, los du meg»
Xichang

Xichang (kinesisk: 西昌. pinyin: Xīchāng) er et bydistrikt i det autonome prefektur Liangshan Yi i provinsen Sichuan i Folkerepublikken Kina.
Bydistriktet hadde i 1999 en befolkning på 546 900.
Xichang satellittutskytningssenter ligger 64 km nord for selve byen.

Kulturminner

Dayangdui-funnstedet (大洋堆遗址, Dayangdui yizhi) i Jingjiu og de store steingravene i Liangshan (凉山大石墓群, Liangshan da shimuqun) fra Handynastiets tid i Wanao 洼垴 (Xichang) og Arong (Dechang) ble i 2006 oppført på Folkerepublikken Kinas liste over kulturminner.

Jernbane

Chengdu-Kunming-jernbanen løper gjennom området.

Vei

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Ganesa Macula

Ganesa Macula er en mørk formasjon på saturnmånen Titan. Den er oppkalt etter den hinduistiske guden Ganesha.
Ganesa har forsøksvis blitt identifisert som en kryovulansk kuppel; et resultat av en blanding av vann og ammoniakk sendt ut fra midten av kuppelen og som har spredt seg ut til en pannekake-lignende avleiring.